 Ugu danbayntiina Madaxweynaha Somaliland oo ka hadlay munaasibadaasi ayaa yidhi aad iyo aad ayaan u bogaadinaynaa bisha cas, caalamka guud ahaanba hawlaha ay u qabtaan ee samafalka ah ee ay u adeegaan dadka nugul, waxa kale oo aan hambalyeynayaa dhalinyarada faraha badan ee dhawrka kun gaadhaysa ee reer Somaliland, ee halkan badhkood fadhiyo ee aadka u daa yar ee dalkooda tabaruca ugu shaqeeya, dal aan dhalinyaradiisu tabaruc ugu shaqayn ma horumaro, bisha cas dhaqaalaha ay ku socoto iyo mishiinadaa dadkeena taagta daran u shaqaynaya, dhaqaalaha ku baxa waxa keena dad innala mida oo dalkooda u shaqeeyey, dhaqaalihii dheeraadka ahaa ayey inaga sadaqo inoo siiyaan, mustaqbalka fog waxa aynu doonaynaa in aynu ka baxno sadaqada oo aynu inagu bixino, waan ku faraxsanahay dhalinyaradiina u shaqaynaysa bisha cas kuwa kale oo dhana sidaasan ka rajaynayaa inay dalkooda tabaruc ugu shaqeeyaan. 